יוסף בקמן

יוסף בקמן (12 בנובמבר 1951 – 26 באוקטובר 1973) היה קצין שנהרג במלחמת יום הכיפורים בעל עיטור המופת.

ביוגרפיה
יוסף נולד בשנת 1951 לסטלה ואברהם, בחיפה. בילדותו עברה המשפחה להתגורר בבית לחם הגלילית. הוא סיים את לימודיו בבית הספר היסודי "אלון" ולאחר מכן למד בבית הספר המקצועי "נשר" במגמת חשמל. יוסף היה פעיל בנבחרת הכדוריד של המושב.

בקמן התגייס לצה"ל בפברואר 1970. ושירת בסיירת חרוב. במסגרת שירותו סיים קורס מ"כים חי"ר, קורס צניחה וקורס קציני חי"ר.

בפברואר 1973 השתחרר בקמן מהצבא והחל את עבודתו כמאבטח מטוסים בנמל התעופה לוד.

ערב מלחמת יום-הכיפורים היה יוסי אמור לצאת בתפקיד מטעם מקום העבודה לאמסטרדם. הוא מיהר להגיע ליחידה ולא שעה להפצרות מנהליו בחברת אל על.

בקמן לחם בקרבות הבלימה והפריצה בזירת הדרום במלחמת יום הכיפורים כנגד ההצבא המצרי. בקמן שהיה מ"מ עמד בראש חייליו בקרב העיר סואץ ופרץ לתוך העיר סואץ. חבריו לקרב סיפרו פתאום התפוצץ לידם רכב מצרי וחיילים נפצעו. המצרים הפגיזו את השיירה. בקמן רץ לאורך השדרה וסחב פצועים. לאחר שהמ"פ נפגע, קיבל בקמן על עצמו את הפיקוד. תוך כדי ההפגזות ובקור רוח, חילק פקודות, סייע לפצועים, שוחח בקשר והפעיל את כלי הנשק. בקמן סירב להשאיר את הפצועים בשטח ובכך הציל רבים מהם.

ב-26 באוקטובר, כוח בפיקודו נשלח כדי לבלום את הארמייה השלישית שהתקיפה את הכוח במפתיע. כשהסתיים הקרב, עלה בקמן על הסוללה מה מצבם של חייליו. בקמן הבחין בכוח המצרי ופתח באש לכיוונם כהוא חשוף ובו בעת מארגן את הכוח ומחלק פקודות. הוא נורה בידי צלף מצרי ונהרג. הוא הובא למנוחת עולמים בבית העלמין בבית לחם הגלילית.

השאיר אחריו אב, אם ואח ובת זוג אורית עמה תכנן להתחתן. לאחר נופלו הועלה לדרגת סרן והוענק לו "עיטור המופת".

באפריל 1976 העניק הרמטכ"ל לבקמן את עיטור המופת:

הנצחה
משפחתו הוציאה לאור חוברת לזכרו. שמו מונצח באנדרטת הצנחנים כביש גדרה, צומת ביל"ו, אנדרטת חורשת הנופלים ליד עפולה ופינת הנצחה בתיכון "מקיף נשר".

קישורים חיצוניים
 
 

חיילי חטיבת הצנחנים
מעוטרי עיטור המופת במלחמת יום הכיפורים
חללי צה"ל במלחמת יום הכיפורים
ישראלים שנולדו ב-1951
ישראלים שנפטרו ב-1973